LV Eiropas Savienības Oficiālais Vēstnesis C 259/3

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2004/C 259/03)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, PTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

PADOMES REGULA (EEK) Nr. 2081/92

“BASILICO GENOVESE”

EK Nr. IT/00194/17.04.2001

CAN ( X ) AGN ( )

Šī kopsavilkuma veidlapa ir sniegta informācijas nolūkā. Lai iegūtu visu informāciju, konkrēti, par CAN vai AGN produktiem, ir jāiepazīstas ar visām specifikācijām, kas ir pieejamas vai nu konkrētā valstī, vai Eiropas Komisijas dienestos (1).

1. Dalībvalsts kompetentais dienests:

Nosaukums : Ministero delle Politiche Agricole e Forestali Adrese : Via XX Settembre, 20 — 00187 ROMA Tālr. : (39-06) 481 99 68 Fakss : (39-06) 42 01 31 26 e-pasts : qualita@poltiticheagricole.it

2. Prasītājs:

2.1. : Nosaukums : Comitato Promotore D.O.P. Basilico Genovese 2.2. : Adrese : Via Gropallo n. 10/5, I-16122 Genova – Tālr. (39-10) 87 62 72 2.3. : Sastāvs : Ražotāji/pārstrādātāji (x) citi ( )

3. Produkta veids: Kategorija 1.6 – Nepārstrādāti augļi un dārzeņi.

4. Specifikāciju sniegtais apraksts

(noteikumu apkopojums saskaņā ar 2. panta 4. punktu)

4.1. Nosaukums:: “Basilico Genovese”

4.2. Apraksts:: augs svaigā veidā, kas pieder pie sugas Ocimum basilicum L., tās ekotipiem vai autohtonajām selekcijām.

Auga raksturojums

augstums — no vidēja līdz ļoti augstam, sazarota vai cilindriska forma,

lapotnes blīvums klasificējams vidējās kategorijās (vidēji zems, vidējs, vidēji augsts),

eliptiska lapu forma,

lapu bulativitātes un lapu malu robojuma nav, vai tas ir izteikti sekls vai sekls,

lapas plakanas vai izliektas,

nav piparmētru piegaršas,

spēcīga raksturīgā smarža.

4.3. Ģeogrāfiskais apgabals:: ģeogrāfiskā zona, kur tiek audzēts “Basilico Genovese”, sākas ar Tirēnu piekalni Ligūrijas administratīvajā reģionā un beidzas pie ūdensšķirtnes. Tajā pašā zonā jānotiek auga īpašību uzlabošanai, tādējādi garantējot atbilstību nosaukumam un saglabājot šī ātrbojīgā produkta kvalitāti.

4.4. Izcelsmes apliecinājums:: baziliks jau izsenis tiek kultivēts kā krāšņumaugs, tam piedēvēto ārstniecisko īpašību dēļ no tā iegūst esenci, un tieši šo īpašību dēļ to sāka audzēt romieši.

Taču tā patiesā vērtība ir lietojums kulinārijā, nevis terapeitiskās vērtības, kuras izmanto homeopātijā un tautas medicīnā.

Baziliku sevišķi izmanto, lai izgatavotu Dženovas pesto, tipisku itāļu produktu, kas ir radīts Ligūrijā un ir pasaulslavens. Gatavojot Dženovas pesto, sastāvdaļas jāsaberž marmora piestā ar koka, marmora vai stikla stampu.

Dženovas pesto galvenā sastāvdaļa ir baziliks, kurš tradicionāli nāk no Ligūrijas reģiona Tirēnu piekalnes. Tam piemīt pesto gatavošanai nepieciešamās organoleptiskās īpašības, ļoti spēcīga un patīkama smarža, nav nekādas piparmētru piegaršas.

1864. gadā izdotā itāļu virtuves pavārgrāmata iesaka lietot Dženovas baziliku noteiktu ēdienu gatavošanā. Tas nozīmē, ka bazilika lietošana kulinārijā bija kļuvusi par ikdienišķu parādību. Jačini 1883. gada lauksaimniecības apskatā ir minēts, ka Ligūrijas krastos baziliku plaši kultivē nelielās siltumnīcās, lai apmierinātu arvien pieaugošo pieprasījumu pēc šī auga. Vēsturiski sākotnējais ražošanas centrs bija tikai Dženovas apgabals, kas atradās tuvāk tirgum, bet pēc tam pieprasījums krasi pieauga, un tā rezultātā paplašinājās arī ražošanas zona.

Produkta izsekojamību garantē fakts, ka “Basilico Genovese” ražotājiem jāreģistrējas attiecīgā ražotāju sarakstā, kuru uztur un atjaunina uzraudzības organizācija. Bez tam ražotājiem katru gadu trīsdesmit dienas pirms sēšanas jāpaziņo par pieļaujamo sējas platību, izmantoto sēklu šķirni un maksimālajiem saišķu vai pušķu izmēriem.

Līdz nākamā gada 31. janvārim ražotājam jāsniedz arī ziņas par faktiski saražoto un pārdoto produkciju.

4.5. Iegūšanas metode:: “Basilico Genovese” ražošanā jāizmanto sēklas, kas pieder pie sugas Ocinum Basilicum L., tām jāpiemīt 4.2. punktā “Apraksts” norādītajām īpašībām. Audzēšanai ir piemērotas tikai vietējās tipoloģijas.

“Basilico Genovese” audzēšanai jānotiek vai nu aizsargātā vidē, ar nosacījumu, ka tiek nodrošināta adekvāta gaisa cirkulācija, vai arī uz lauka.

Aizsargātā vidē audzēšanai jānotiek vagās vai līdzenā augsnē.

Aizliegts augsnes dezinficēšanai izmantot metilbromīdu.

Gada laikā atļautā produkcija.

— audzējot aizsargātā vidē — 7 000 stādu/m2/gadā,

— uz lauka — 2 000 stādu/m2/gadā.

— audzējot aizsargātā vidē — 10 kg/m2/gadā,

— uz lauka — 8 kg/m2/gadā.

4.6. Audzēšanas apstākļi:: Ligūrijas novada pedoklimatisko vidi raksturo bazilika audzēšanai labvēlīgs mikroklimats, kurš rodas, pateicoties sākotnējiem apstākļiem, kā arī no abiotisko faktoru (augsne, temperatūra, ūdens, gaisma, vējš) un biotisko faktoru (dzīvnieku un dārzeņu organismi) savstarpējās ietekmes, kas ir raksturīgi tikai šim apgabalam. Augsnes īpašības ierobežo augu selekciju, daļējas augsnes izmaiņas, kādas ir pieļaujamas bazilika audzēšanā, ir atkarīgas no augu ievākšanas veida, kas nedrīkst sabojāt augsni. Iespējamā augsnes īpašību uzlabošana ir būtisks faktors audzēšanas vadībā, jo tā var novērst ierobežojumus un kaitējumu, ko augsnei nodara meliorācija, bet kas mazāk ietekmē gatavo produkciju. Temperatūras svārstības, kā arī ūdens, gaisma un vējš daudz lielākā mērā ietekmē augu selekciju (termoperiodisko) un kvalitāti. Šīs šķirnes audzēšanu sekmē Ligūrijas apstākļi, proti, augsnes virskārtas labās īpašības, ilgstoša pakļautība saules gaismas ietekmei arī ziemā, reljefs, aizsardzība pret aukstajiem vējiem, kas pūš no ziemeļiem, austrumiem vai rietumiem un okeāna labvēlīgā termoregulējošā iedarbība.

Baziliks, kuru audzē Ligūrijā, ir unikāla un neatkārtojama augsnes, vides un kultivēšanas kombinācija. To ietekmē Ligūrijas klimatiskie apstākļi, kurus raksturo spēcīga gaisma arī ziemā, temperatūras, kuras reti nokrīt zemāk par 10° C, un pastāvīgā gaisa plūsma, ko sasilda okeāns, kā arī augsnes ķīmiskās/fizikālās īpašības, fermeru tehniskās iespējas un tradīcijas, kas dod galaproduktu ar raksturīgu aromātu, kāds nav sastopams citās vietās ražotajam bazilikam. Kaut arī Ligūrijas klimatiskajā zonā, Lacio zemienē un Kampānijā tāpat audzē baziliku kā Pjemontā, tomēr Pjemontai ir raksturīgs tipisks kontinentāls klimats, un Itālijas vidienes augsnes pedoloģiskā izcelsme atšķiras no Ligūrijas. Šī iemesla dēļ gan klimats, gan augsne, gan fermeru kultivēšanas metodes ir neatkārtojamas un oriģinālas. Pjemontā vai citos Ligūrijas pierobežas reģionos audzēto baziliku raksturo piparmētru garša, kurpretī vairāk uz dienvidiem audzētajam bazilikam garša ir vēl mazāk delikāta. Salīdzinot Ligūrijas bazilika stādus ar citas izcelsmes baziliku, Ligūrijas bazilika ēteriskās eļļas sastāvs noteikti atšķiras no citos reģionos audzēta bazilika eļļas sastāva. Ja salīdzina baziliku, kas visu audzēšanas ciklu ir audzēts Ligūrijā, ar baziliku, kas audzēts citos Itālijas reģionos, tad Ligūrijas bazilikam eļļas sastāvs ir ievērojami augstāks. Arī ēteriskās eļļas sastāvs, proti, attiecība starp dažādām vielām, ir atšķirīgs un dod izteikti atšķirīgu garšu. Atšķirība starp baziliku, kurš visā audzēšanas ciklā kultivēts Ligūrijā un baziliku, kurš audzēts citā vidē, ir skaidri nosakāma. Zināmas vielas lielā un pat mazā daudzumā bazilika sastāvā spēj ietekmēt tā lapu garšu, un tādēļ ir iespējams skaidri raksturot Ligūrijā audzēto baziliku salīdzinājumā ar citas izcelsmes baziliku. Jāņem vērā gan Dženovas bazilika garšas īpatnības, gan kvalitātes rādītāji, gan arī Ligūrijas kultivēšanas vide. Baziliks vislabāk raksturo Ligūriju, tās virtuvi ar senatnes piegaršu.

“Basilico Genovese” īpašības – to, ka tam nav piparmētru garšas, ka tam piemīt stipra un patīkama smarža un īpaši smalks lapu krāsojums, nosaka Ligūrijas reģiona sevišķie pedoklimatiskie apstākļi.

Pedoloģiskās īpašības, saules gaisma kopā ar sevišķi mērenu klimatu, kur svarīga loma ir piejūras klimatam, nosaka produkcijas platības savdabību. Šajā apgabalā tiek attīstītas specifiskas tehniskās iespējas, kuras nodrošina augstus un nemainīgus kvalitātes standartus.

Kaut gan baziliks tiek audzēts tikai nelielās partijās vietējām un eksporta vajadzībām, tomēr tas ir būtisks ienākumu avots daudziem lauksaimniecības uzņēmumiem, kas to audzē siltumnīcās visu gadu un vasarā uz lauka. Jau pagājušā gadsimta divdesmitajos un trīsdesmitajos gados tika rīkoti starptautiski augļu un dārzeņu gadatirgi un izstādes, kas noslēdzās Ligūrijā, kur vislielākos panākumus guva reģiona pirmā siltumnīcas produkcija, it īpaši baziliks. Bazilika audzēšanas nozīmi reģionālajā ekonomikā apliecina iepriekšējo gadu Itālijas lauksaimniecības statistikas gadagrāmatas un citi dokumenti, kuros tas ir sīki komentēts. Arī šodien baziliks ir Ligūrijas reģiona būtiska lauksaimnieciskās ražošanas un kultūras sastāvdaļa. Dženovas baziliks ir neatkārtojams augsnes, vides un kultūras apvienojums.

4.7. Kontroles iestāde::

Nosaukums : Camere di Commercio Industria Artigianato ed Agricoltura di Genova, Savona, Imperia e la Spezia Adrese : Via Garibaldi n.4, I-16124 Genova

4.8. Marķējums:: baziliku, kurš paredzēts pārdošanai svaigā veidā, jāiesaiņo saišķos ar vismaz diviem lapu pāriem un ne vairāk par četriem lapu pāriem. Saišķis sastāv no 3 līdz 10 veseliem augiem ar saknēm un tiek ražots ar pārtikas karti, kas marķēta ar D.O.P. zīmogu un apsieta ar vienu saitīti. Liela izmēra saišķi tiek klasificēti kā pušķi un atbilst 10 saišķiem.

Baziliks, ko izmanto amatniecības vai pārstrādāšanas nolūkiem, sastāv no veseliem augiem ar ne vairāk par 4 pāriem lapu.

Iepakojumam jābūt no materiāla, kas atbilst spēkā esošajiem standartiem, un tam jābūt marķētam ar D.O.P. logotipu un ar pilnu firmas zīmogu.

4.9. Valsts prasības:: —

(1) Eiropas Komisija, Lauksaimniecības ģenerāldirektorāts – Lauksaimniecības produktu kvalitātes nodaļa, B-1049 Brisele.